
	v.d. RAVNATELJA
	Brankica Brnjanec, dipl. odgojitelj predškolske djece

	BROJ DJECE
	53

	BROJ ODGOJNIH GRUPA
	3

	MISIJA
	Kontinuirano stvaranje uvjeta za kvalitetan rani odgoj i obrazovanje djece, uklapajući se i koristeći prednosti okruženja u kojem živimo, rukovodeći se novim saznanjima na području ranog i predškolskog odgoja i obrazovanja.

	VIZIJA
	Razvoj kvalitete u provođenju odgojno-obrazovne djelatnosti te kreiranje aktivnosti koje će je činiti jedinstvenom i drugačijom od ostalih – integralnim dijelom zajednice.



	


	Na temelju članka 15. Zakona o predškolskom odgoju i obrazovanju (NN 10/1997, 107/2007 i 94/2013) te Zakona o izmjenama i dopunama Zakona o predškolskom odgoju i obrazovanju (NN 57/2022; 101/2023)  Upravno vijeće DV „Štefek“ Štefanje 19. prosinca 2025. godine (KLASA: 601-01/25-01/01, URBROJ: 2103-18-08-02-25-09,) donosi 


KURIKUL 
DJEČJEG VRTIĆA „ŠTEFEK“ ŠTEFANJE
ZA RAZDOBLJE 2025. - 2030.

1. Uvod
Kurikul je jedan od temeljnih dokumenata dječjeg vrtića na temelju kojeg, uz Godišnji plan i program rada, vrtić djeluje.  Kroz vrtićki kurikul vidi se prepoznatljivost vrtića čime se potvrđuje vrijednost ustanove u lokalnoj zajednici. Kurikul Dječjeg vrtića „Štefek“  Štefanje promovira proces su-konstrukcije znanja u kojem djeca i odrasli zajednički žive, grade i uče u svojoj sredini. 
Kurikul Dječjeg vrtića „Štefek“ Štefanje počiva na načelima Nacionalnog kurikula za rani i predškolski odgoj i obrazovanje (Ministarstvo znanosti i obrazovanja Republike Hrvatske, 2015.), a to su: 
· fleksibilnost odgojno-obrazovnog procesa u vrtiću,
· partnerstvo vrtića s roditeljima i širom zajednicom,
· osiguravanje kontinuiteta u odgoju i obrazovanju te
· otvorenost za kontinuirano učenje i spremnost za unapređivanje prakse.
Temeljne vrijednosti Nacionalnog kurikula za rani i predškolski odgoj i obrazovanje (Ministarstvo znanosti i obrazovanja Republike Hrvatske, 2015.) utkane su i kurikul Dječjeg vrtića „Štefek“ Štefanje, a to su: znanje, identitet, humanizam i tolerancija, odgovornost, autonomija i kreativnost.




2. Lokalna zajednica u kojoj djeluje Dječji vrtić „Štefek“ Štefanje
Štefanje je općina u Hrvatskoj i naselje smješteno u lonjsko-ilovskoj zavali koje se počelo razvijati nakon izgradnje crkve sv. Stjepana. Kao općina nastaje 1993., a pripada joj devet naselja: Blatnica, Daskatica, Donja Šušnjara, Gornja Šušnjara,  Laminac, Narta, Starine, Staro Štefanje i općinsko središte Štefanje. 
Štefanje, lokalno središte u području lonjsko-ilovske zavale, dobilo je ime po crkvi sv. Stjepana oko koje je selo izgrađeno, najvjerojatnije tek kad je izgrađena crkva. Smjestilo se uz transverzalnu cestu koja povezuje podravski magistralni pravac preko Bjelovara i posavski pravac preko Čazme i Ivanića.    Osnovne funkcije naselja Štefanje kao lokalnog središta su: mjesni ured, osnovna škola, liječnička ambulanta, veterinarska ambulanta, pošta, zadruga s trgovinom poljoprivrednih potrepština, trgovina građevinskog materijala, dvije trgovine mješovitom robom, zubna ordinacija, groblje i župna crkva, a od kraja 2025. godine i dječji vrtić – ustanova ranog i predškolskog odgoja i obrazovanja. Upravo zbog toga prema Štefanju gravitiraju naselja bliže i dalje okolice. Prometnica koja prolazi  Štefanjem povezuje ga s općinskim središtima Čazmom i Bjelovarom. Ceste su samo djelomično asfaltirane jer je razvoj cijelog  kraja bio zanemaren, a mnogo stanovnika migriralo  je u grad, napustivši poljoprivredu kao primarnu djelatnost. 
Prostor Štefanja i okolice ima rebrasto-brežuljkasti reljef, geološki mlad s malom nadmorskom visinom. Na 165 metara nadmorske visine prostire se Štefanje. Najniža nadmorska visina na području Počesamlja je 106 metara, do kote u Kozarnicama 194 metra. Izmodelirani bregovi razdvojeni su potocima koji teku u skladu s nagibom terena. Po istaknutim brežuljcima, njihovim hrptovima, smještena su najvećim dijelom naselja u okolici Štefanja. Razdvojena su blažim ili mjestimično strmijim padinama koje se spuštaju prema potocima: Vagovina, Ivanska, Mala Ivanska, Batinovac. Najvažnija površinska voda je Česma, spora nizinska rijeka koja teče u ovom području od sjevera prema jugu ostavljajući  ovaj kraj na lijevoj obali s istočne strane. Vijugav tok i slabi pad bili su ranije uzrok čestoga poplavljivanja niske doline. Korito rijeke je regulirano, skraćen joj je put i  izgrađeni nasipi da se zaštite livade, šume i polja od poplave. Ispitivanjima, mjerenjima i pedološkom analizom utvrđeno je da zemljište u srednjem toku rijeke  Česme najbolje odgovara za izgradnju ribnjaka - za uzgoj šarana, linjaka i drugih riba. Godine 1961. započela je gradnja ribnjaka ispod sela Siščani i Zdenčec. Poslije su površine ribnjaka proširene ispod sela Staro Štefanje i Narta. U ranija vremena ljudi su  Česmu i njezine pritoke koristili za pokretanje vodeničnih kola koja su korištena za mljevenje žita, a pašnjake, prije gradnje ribnjaka, za ispašu stoke. Vrijednost i draž cjelokupnom kraju daju vrlo izraženi brežuljkasti oblici, koji ne ostavljaju ravnodušnim ni jednog prolaznika. 


Geografska širina utječe na klimatske prilike ovoga područja. Središnji položaj u  umjerenom      pojasu uvjetovao je umjereno kontinentalnu klimu s prosječnom godišnjom temperaturom oko 10  stupnjeva Celzijevih. Proljeće i jesen obiluju mrazovima. Prosječna količina oborina je  800 do 1000 milimetara, koje su dosta ravnomjerno raspoređene tijekom godine. U razdoblju od svibnja do rujna, kada kvalitetnije bilje treba najviše vlage, padne prosječno 260-290 milimetara oborina, a to zadovoljava potrebe. Iako je podneblje umjereno, povremeno je varijabilnost oborina velika što uzrokuje opasnosti od suše ili druge krajnosti; dugotrajnih kiša. I jedno i drugo mogu negativno utjecati na vegetaciju. Od davnine je cijeli štefanjski kraj u zoni šume koje su i danas mjestimično sačuvane. Tri stotine godina režima Vojne krajine potisnuo je šume kao žarišta nesigurnosti i iznenađenja. Šume su krčenjem prorijeđene i degradirane. Na vlažnim prostorima prevladava hrast lužnjak i joha, a brežuljci i vododerne obrašteni su bukvom i grabom.
izvor: Milka Ježić: Spomen zbornik 750. obljetnice crkve svetog Stjepana u Štefanju Štefanje 1992. godine,  https://www.stefanje.hr/o-nama/

Dostupna sredstva Europske unije, Europskog poljoprivrednog fonda za ruralni razvoj omogućila su planiranje, realizaciju, izgradnju i opremanje prvog dječjeg vrtića u općini Štefanje čime općina dobiva novi atraktivni status za mlade obitelji. Dječji vrtić „Štefek“ Štefanje i formalno započinje s radom u pedagoškoj godini 2025./2026. čime je učinjena prekretnica u razvoju općine Štefanje. 

3. Analiza trenutnog stanja 
Provedena je SWOT analiza koja je pokazala važnost ustanove ranog i predškolskog odgoja i obrazovanja za općinu Štefanje. 
Kvaliteta:
· novoizrađena i suvremeno opremljena zgrada dječjeg vrtića zahvaljujući sredstvima Europske unije – Europskog poljoprivrednog fonda za ruralni razvoj
· [bookmark: _Hlk217897889]roditelji i lokalna zajednica prepoznaju važnost ranog i predškolskog odgoja i obrazovanja 
· transparentno poslovanje i vođenje dječjeg vrtića
· uključivanje roditelja i lokalne zajednice u rad dječjeg vrtića
Snage: 
· odgojno-obrazovni djelatnici: dječji vrtić zapošljava odgojitelje s potrebnom stručnom spremom te studente ranog i predškolskog odgoja i obrazovanja. Ovaj pokazatelj govori o visokoj motiviranosti zaposlenika Dječjeg vrtića „Štefek“ Štefanje
· nova zgrada dječjeg vrtića suvremeno opremljena u skladu sa standardima za rani i predškolski odgoj i obrazovanje
· poticajna okolina koja uvažava značaj ranog i predškolskog odgoja i obrazovanja
Slabosti:
· nestručan kadar (studenti ranog i predškolskog odgoja i obrazovanja)
Prilike: 
· Općina Štefanje podupire rad dječjeg vrtića
· roditelji i lokalna zajednica prepoznaju važnost ranog i predškolskog 
      odgoja i obrazovanja 
· transparentno poslovanje i vođenje dječjeg vrtića
· uključivanje roditelja i lokalne zajednice u rad dječjeg vrtića
· zajednički projekti Općine i Dječjeg vrtića „Štefek“ Štefanje
Prijetnje
· velika očekivanja roditelja i zajednice od dječjeg vrtića
· administracija



Resursi:
· djeca
· roditelji
· stručnjaci 
· ostali zaposlenici 
· lokalna zajednica
· bogato igralište 
· neposredna blizina prirodnih bogatstava (šuma, livade)
· spremnost na promjene
Naše vrijednosti:
· poštujemo djecu, roditelje i jedni druge 
· zalažemo se za oživotvorenje dječjih prava u odgojno-obrazovnoj praksi
· odgovorni smo 
Naši ciljevi:
· osiguravanje dobrobiti za dijete (osobne, emocionalne i tjelesne, obrazovne te socijalne)
· cjelovit razvoj djeteta, odgoj i učenje te razvoj kompetencija 


4. Programi u Dječjem vrtiću „Štefek“ Štefanje
Sukladno članku 15. Zakona o predškolskom odgoju i obrazovanju (NN 10/1997, 107/2007 i 94/2013), alineja 4. kurikul dječjeg vrtića donosi upravno vijeće vrtića do 30. rujna tekuće pedagoške godine, a njime se utvrđuje: program, namjena programa, nositelji programa, način ostvarivanja programa, vremenik aktivnosti programa i način vrednovanja.  No, iznimno od ovog članka Zakona, Kurikul se donosi u vrijeme početka rada dječjeg vrtića. 

	Prema čl. 15. Zakona o predškolskom odgoju i obrazovanju, st. 8. i 9. (NN 57/2022), Kurikul dječjeg vrtića donosi Upravno vijeće dječjeg vrtića „Štefek“ Štefanje za razdoblje od pet godina uz mogućnost dopune i izmjene dokumenta. 

RED.
BR.
	
PROGRAM
(PREMA DPS, NN 63/08, ČL.3.)
	
NAMJENA PROGRAMA
	
NOSITELJI PROGRAMA
	
NAČIN OSTVARIVANJA PROGRAMA
	
VREMENIK AKTIVNOSTI PROGRAMA
	
NAČIN VREDNOVANJA

	1.
	
REDOVITI CJELODNEVNI PROGRAM NJEGE, ODGOJA, OBRAZOVANJA, ZDRAVSTVENE ZAŠTITE I UNAPRJEĐENJA ZDRAVLJA DJECE I SOCIJALNE SKRBI DJECE RANE I PREDŠKOLSKE DOBI
	
Njega, odgoj, obrazovanje, zdravstvena zaštita, prehrana i socijalna skrb djece rane i predškolske dobi prilagođeno razvojnim potrebama djece te njihovim mogućnostima i sposobnostima, a namijenjeno djeci od 12 mjeseci do polaska u osnovnu školu. 
	
Odgojitelji, stručni tim vrtića.
	
Neposredni i posredni odgojno-obrazovni rad. 
	
Tijekom pedagoške godine.
	
Na razini ustanove: praćenje stručnog suradnika i ravnatelja
na razini skupine: dnevna evidencija i zabilješke, zabilješke o postignućima djece, tjedna, dvomjesečna/ tromjesečna i godišnja  evaluacija.

	2.
	
PROGRAM JAVNIH POTREBA: PROGRAM PREDŠKOLE
	
Razvijanje i unaprjeđivanje tjelesnih, emocionalnih, socijalnih i spoznajnih potencijala djeteta te poticanje komunikacijskih vještina potrebnih za nove oblike učenja. Sadržaj, programske zadaće i organizacija provedbe programa predškole omogućavaju zadovoljavanje svih djetetovih potreba, a posebno njegovih potreba za sigurnošću, pripadnošću, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala. Program predškole osigurat će svakom djetetu u godini dana prije polaska u osnovnu školu optimalne uvjete za razvijanje i unaprjeđivanje vještina, navika i kompetencija te stjecanje spoznaja i zadovoljavanje interesa koji će mu pomoći u prilagodbi na nove uvjete života, rasta i razvoja u školskom okruženju. Prema Pravilniku rad usmjeravamo prema stjecanju ključnih kompetencija.
	
Voditeljice programa predškole: odgojiteljice.
	
Neposredni odgojno-obrazovni rad, obuhvaćena sva razvojna područja, aktivno učenje djeteta. 
	
Integrirano u redoviti cjelodnevni program.. 
	
Na razini ustanove: praćenje stručnog suradnika i ravnatelja
na razini skupine: dnevna evidencija i zabilješke, zabilješke o postignućima djece, tjedna, dvomjesečna/ tromjesečna i godišnja  evaluacija.



* u skladu sa Zakonom o ranom i predškolskom odgoju i obrazovanju, čl. 15.a ukoliko dječji vrtić zatraži i dobije suglasnost Ministarstva znanosti, obrazovanja i mladih na nove programe, isti će biti prikazani u izmjenama i dopunama dokumenta Kurikul Dječjeg vrtića „Štefek“ Štefanje.






5. Projekti u Dječjem vrtiću Štefek
	
RED.BR.
	
PROJEKTI
	
NAMJENA
	
NOSITELJI
	
NAČIN OSTVARIVANJA
	
VREMENIK AKTIVNOSTI PROGRAMA
	
NAČIN VREDNOVANJA

	1.
	
SURADNJA S BIBLIOBUSOM
	
· Poticanje rane pismenosti, predčitalačkih vještina i njegovanje ljubavi prema knjizi i čitanju.

	
Narodna knjižnica „Petar Preradović“ i DV „Štefek“ Štefanje.
	
Dolazak bibliobusa i posuđivanje građe. 
	
Svakog drugog tjedana tijekom pedagoške godine.
	
Broj učlanjene djece u Knjižnicu, broj posuđene knjižnične građe, praćenje razvoja jezičnih kompetencija djece. 

	2.
	HRVATSKI OLIMPIJSKI DAN
HRVATSKI OLIMPIJSKI DAN
	· Poticanje ljubavi prema sportu i zdravim stilovima života, upoznavanje olimpijskih vrijednosti (fair play, tolerancija, mir).
	
HOO, priključuje se svojim aktivnostima DV „Štefek“ Štefanje.
	Planiranje, realizacija i evaluacija odgojno-obrazovnih aktivnosti. 
	
10. rujna 
	
Obrazac HOO.

	3.
	
DJEČJI TJEDAN
	
· poticanje tolerancije, razumijevanja među djecom kroz zajedničke aktivnosti na razini općine te posebno planirane aktivnosti na razini vrtića.
	
DND Bjelovar i DV „Štefek“ Štefanje.
	
Sudjelovanje u pozivnim aktivnostima (DND Bjelovar); organiziranje posjeta i kazališne predstave u vrtiću.
	
Prvi puni tjedan u listopadu. 
	
Broj djece i odgajatelja koji sudjeluju u aktivnostima; zadovoljstvo djece.


	4.
	
VEČER MATEMATIKE
	
· poticanje predmatematičkih vještina kroz aktivnosti namijenjene djeci i roditeljima. 



	
Hrvatsko matematičko društvo i DV „Štefek“ Štefanje.
	
Organiziranje Večeri matematike u vrtiću s posebno pripremljenim aktivnostima za djecu i roditelje.
	
Prvoga četvrtka u prosincu.
	
Broj djece i roditelja sudionika Večeri matematike
zadovoljstvo ponuđenom aktivnošću
izvješće prema Hrvatskom matematičkom društvu.


	5.
	





ŠTEFEK U ŠKOLI
	
· upoznavanje roditelja s pojmom spremnosti /zrelosti za školu,
· program predškole (obavezan program),
· različite aktivnosti čiji je cilj odgovaranje na potrebe djece predškolske dobi,
· stvaranje optimalnih uvjeta razvoja djece u svim razvojnim područjima,
· stvaranje motivirajućeg ozračja koje potiče radoznalost, aktivnost, stvaralaštvo i ljubav prema učenju,
· kontinuirano praćenje djetetove zrelosti i spremnosti za školu,
· konzultacije stručnjaka i roditelja,
· posjet djece školi,
· posjet predstavnika škole vrtiću i druženje s roditeljima (predstavljanje škole, pitanja roditelja,…) te
· završna svečanost.
	
Odgojiteljice voditeljice programa predškole i stručni tim vrtića.
	
Neposredni odgojno-obrazovni rad, suradnja s roditeljima, suradnja s Osnovnom školom Štefanje.
	
Tijekom pedagoške godine.
	
Praćenje djetetovih kompetencija; 
dokumentiranje procesa (etnografski zapisi, fotodokumentacija).

	6.
	


NOĆ KNJIGE (MATINEJA)
	





· poticanje rane pismenosti.
	
Organizatori Noći knjige su: Zajednica nakladnika i knjižara Hrvatske gospodarske komore, Nacionalna i sveučilišna knjižnica u Zagrebu, Knjižnice grada Zagreba… – 
suradnja DV „Štefek“ Štefanje (osmišljavanje i provođenje aktivnosti).
	




Radionice, gostovanja.
	




Travanj 
	
Broj djece koja sudjeluju, broj planiranih, održanih i prijavljenih aktivnosti u vrtiću i
na daljinu.



	
7. 
	
OLIMPIJADA DJEČJIH VRTIĆA BBŽ
	

· Razvoj sportskih vještina kod djece predškolske dobi.
	
Sportska zajednica Bjelovarsko-bilogorske županije. 
	
Sudjelovanje na susretu Olimpijade dječjih vrtića u disciplinama trčanje, štafeta, skok u dalj, bacanje loptice i nogomet.

	


Svibanj 
	

Broj djece koja sudjeluju, postignuti rezultati na natjecanju.

	8.
	
ŠTEFEKOV VRT
	
· Osvještavanje važnosti zdrave prehrane kroz radno-praktične aktivnosti u vrtićkom vrtu. Razvoj poduzetničke kompetencije kod djece. 

	
DV „Štefek“ Štefanje.
	
Aktivno učenje i činjenje djeteta.
	
Proljeće, ljeto, jesen.
	
Praćenje djetetovih kompetencija; 
dokumentiranje procesa (etnografski zapisi, fotodokumentacija).

	9.
	ETWINNING PROJEKTI
ETWINNING PROJEKTI
	
· povezivanje, surađivanje i razvijanje zajedničkih projekata s kolegama na eTwinning platformi. 
	
DV „Štefek“ Štefanje  u suradnji s partnerskim ustanovama i stručnjacima (preko eTwinninga).
	
Projekti.
	
Tijekom godine.
	
Broj ostvarenih projekata, broj sudionika i registriranih članova OV DV „Štefek“ Štefanje

	10.
	
RODITELJI NAM ČITAJU
	
· poticanje rane pismenosti i podržavanje nacionalne kampanje „Čitaj mi!“.
	
DV „Štefek“ Štefanje u suradnji s roditeljima.
	
Sudjelovanje u neposrednom odgojno-obrazovnom radu. 

	
Tijekom godine. 
	
Broj roditelja koji sudjeluju, broj pročitanih bibliografskih jedinica, zadovoljstvo djece i roditelja. 

	11.
	
SIGURNIJE ŠKOLE I VRTIĆI
	
· preventivne aktivnosti, samozaštita djece. 
	
[bookmark: _Hlk219385570]DV „Štefek“ Štefanje u suradnji s Hrvatskim Crvenim križem. 
	
odgojno-obrazovne aktivnosti i poticaji – platforma https://sigurnija-djeca.hck.hr/. 
	
Tijekom godine.
	
Broj sudionika, zadovoljstvo djece i roditelja, izvješće prema HCK. 


	12.
	
IZLETI ODGOJNO-OBRAZOVNIH SKUPINA
	
· upoznavanje s kulturnim i prirodnim sadržajima i bogatstvima (posjet kazalištima, muzejima, izletištima i dr.).
	
DV „Štefek“ Štefanje prema ponudi turističke agencije. 
	
Turistička ponuda. 
	
Prema potrebi tijekom godine.

	
Broj djece sudionika, kraće izvješće voditeljica.


	13.
	
DRAMSKI I MEDIJSKI ODGOJ
	
· dramski i medijski odgoj djece realiziran posjetima i gostovanjima kazališta koji su registrirani u Očevidniku kazališta, posjet KMC Bjelovar.
	
DV „Štefek“ Štefanje prema ponudi turističke agencije, prema ponudama kazališta i KMC Bjelovar
	
Kazališne predstave, filmske projekcije za djecu
	
Tijekom godine. 
	
Broj djece sudionika, kraće izvješće voditeljica.

	14.
	
ŠTEFANJSKI NARODNI OBIČAJI
	
· upoznavanje i očuvanje kulturnih, folklornih i tradicijskih običaja Štefanja.
	
DV „Štefek“ Štefanje.
	
Odgojno-obrazovne aktivnosti i poticaji, suradnja sa stručnjacima iz područja folkloristike i etnologije.
	
Tijekom godine.
	
Broj djece sudionika, izvješće voditeljica, anketni upitnik za roditelje.









Ostalo: 
· planirana je suradnja s Javnom vatrogasnom postrojbom Čazma, te VZ Štefanje
· suradnja s Policijskom upravom bjelovarsko-bilogorskom, PP Čazma
· sudjelovanje u pozivnim likovnim natječajima 
· u skladu s vremenskim prilikama planiramo redovite šetnje mjestom (upoznavanje okoline, praćenje prirodnih promjena) i obližnjim livadama i šumama (aktivnosti su predviđene redovitim programom i ne zahtijevaju posebno odobrenje/privolu od roditelja)
· suradnja s Bjelovarskim kazalištem – predstave i aktivnosti u Bjelovarskom kazalištu



6. Ključna područja kvalitete rada Dječjeg vrtića „Štefek“ Štefanje
· ključna područja kvalitete rada

	1. 

	
Strategija ustanove za rani odgoj i obrazovanje 

Vizija – Razvoj kvalitete u provođenju odgojno-obrazovne djelatnosti te kreiranje aktivnosti koje će je činiti jedinstvenom i drugačijom od ostalih – integralnim dijelom zajednice.

Misija -  Kontinuirano stvaranje uvjeta za kvalitetan rani odgoj i obrazovanje djece, uklapajući se i koristeći prednosti okruženja u kojem živimo, rukovodeći se novim saznanjima na području ranog i predškolskog odgoja i obrazovanja.


	2. 
	
Organizacijsko vođenje ustanove za rani odgoj

Organizacijsko vođenje ustanove je u razvoju budući da se radi o novoosnovanoj ustanovi. Ravnateljica je otvorena za nove ideje, fleksibilna je i podražavajuća. Potiče se timski rad.


	3. 
	
Kultura ustanove za rani odgoj i obrazovanje je u razvoju.

Suradnja među djelatnicima je vidljiva i svakodnevna. Dopušta se da stručnjaci razvijaju svoje potencijale u području u kojem iskazuju interes. Unutar vrtića među zaposlenicima vlada povjerenje i suradništvo. 


	4. 
	
Prostorno-materijalni i tehnički uvjeti rada 

Radi se o novoizgrađenoj zgradi koja je i opremljena sredstvima Europske unije iz Programa ruralnog razvoja po novim standardima koji udovoljavaju lokalnim potrebama i suvremenim uvjetima.


	5. 
	
Zdravstveno-higijenski uvjeti rada i sigurnost

Dječji vrtić „Štefek“ Štefanje posebnu pozornost pridaje zdravstveno-higijenskim aspektima rada ustanove i sigurnosti te Vrtić udovoljava potrebama u ovom području rada.  


Uvođenjem HCCP sustava vrtić na najbolji mogući način kontrolira namirnice i sigurnost hrane. Prehrana se planira i realizira prema važećim preporukama. Svi djelatnici imaju obvezu zdravstvenih pregleda, a obvezni su i kontrolama Zavoda za javno zdravstvo. Procjenjujemo sve prostore ustanove sigurnima za djecu, zaposlenike i posjetitelje vrtića. Postoje sigurnosni protokoli koji se primjenjuju. 

Preventivni programi namijenjeni djeci, roditeljima i odgajateljima nalaze se u godišnjem planu i programu ustanove.



	6. 
	
Kurikul i odgojno-obrazovni proces

Nastojimo se što više približiti razvojnim potrebama djece te u skladu s time kreirati poticaje i aranžirati situacije učenja za djecu. Kod djece potičemo različite načine učenja (vizualni, auditivni, kinestetički, interpersonalni, intrapersonalni) Nastojimo djeci omogućiti uvid u vlastito učenje. 



	7. 
	
Ljudski resursi

Ljudski resursi potencijal su razvoja kvalitete u DV „Štefek“ Štefanje. Svi zaposlenici su visoko intrinzično motivirani za što uspješniji početak rada dječjeg vrtića te uspostavljanje kvalitete rada. 


	8. 
	
Suradnja s užom i širom društvenom zajednicom

Suradnja s roditeljima odvija se kroz ove oblike:
a) svakodnevni razgovori s roditeljima prilikom dovođenja i odvođenja djece iz vrtića 
b) individualne konzultacije s odgajateljima 
c) tematski i komunikacijski  roditeljski sastanci,  pedagoške tribine 
d) savjetovalište za roditelje s pedagogom i zdravstvenim voditeljem 
e) rad na projektima – zajednički rad djece, roditelja i stručnjaka 
f) izdavanje tematskih  letaka za roditelje, plakata, pozivnica te ostalih materijala 
g) mrežne stranice dječjeg  vrtića

Dječji vrtić „Štefek“ Štefanje  će planirati i realizirati suradnju s drugim dječjim vrtićima, osnovnom školom, Općinom Štefanje, Narodnom knjižnicom „Petar Preradović“ Bjelovar, Policijskom upravom bjelovarsko-bilogorskom,  Vatrogasnom zajednicom Štefanje,

Bjelovarsko-bilogorskom županijom, Ogrankom HPKZ-a Bjelovar, Zavodom za javno zdravstvo, Agencijom za odgoj i obrazovanje te Ministarstvom znanosti, obrazovanja i mladih RH. 


	9. 
	
Proces praćenja i vrednovanja

Dječji vrtić „Štefek“ Štefanje je dječji vrtić na početku svoga rada. 

Proces praćenja i vrednovanja temeljit će se na pozitivnoj praksi ustanova za rani i predškolski odgoj i obrazovanje.




7. Zaključak 

Kurikul DV „Štefek“ Štefanje izrađen je na temelju Nacionalnog kurikula za rani i predškolski odgoj i obrazovanje (Ministarstvo znanosti i obrazovanja Republike Hrvatske, 2015.). Novi pristup kurikulskoj politici i planiranju znači razvoj stvaralaštva, kreativnosti, poduzetnosti te razvoj ključnih kompetencija:
· komunikacija na materinjem jeziku 
· komunikacija na stranim jezicima
· matematička kompetencija i osnovne kompetencije u prirodoslovlju
· digitalna kompetencija
· učiti kako učiti
· socijalna i građanska kompetencija
· inicijativnost i poduzetnost
· kulturna svijest i izražavanje
Pri izradi kurikula stavljen je naglasak na specifičnosti Dječjeg vrtića  „Štefek“ Štefanje i sredine u kojoj vrtić djeluje. Polazište rada je stremljenje ka djetetovoj dobrobiti te uvažavanje djeteta kao aktivnog sudionika odgojno-obrazovnog procesa.

